
Unión del Pueblo Navarro talde parlamentarioari atxikitako foru parlamentari Cristina López Mañero andreak PES-11-25/00283 galdera egin zuen, idatziz erantzun zekion, Nafarroako Unibertsitate Publikoko Osasun Zientzien eraikin berria egokitzearen gainean. Bada, Nafarroako Gobernuko Unibertsitateko, Berrikuntzako eta Eraldaketa Digitaleko kontseilaria naizen aldetik, honako hau jakinarazten dut: 
Baieztapen hori lotuta dago Nafarroako Unibertsitate Publikoak iragan udatik egiten ari diren urratsekin, orduan administrazio-izapideak hasi baitziren irekitzeko lizentziak lortzeko eta zegozkien horniduren alta emateko.
Aldi berean, baimenak kudeatzen ziren bitartean, eraikineko guneak hornitzen hasi da, eta sartu egin dira altzariak (mahaiak, aulkiak eta abar), proiektoreak, ordenagailuak, sare informatikoa, laborategiak eta behar diren bestelako baliabideak.
Irakaskuntza eta prestakuntzako jarduerei dagokienez, pixkanaka eramanen dira eraikin berrira, behar diren baimenak eskuratu eta ekipamenduaren instalazioa bukatu ahala.
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

